Minimoog
Minimoog on analoogsüntesaator, mille arendamise ja tootmisega tegeleb ettevõte Moog Music. Minimoog oli mõeldud odavamaks ja ligipääsetavamaks alternatiiviks Moog Musicu 1960. aastatel välja töötatud esimestele analoogsüntesaatoritele. Minimoog oli esimene masstoodetud süntesaator, mida toodeti aastast 1970. kuni 1981. aastani 12 000 ühikut. Seadme võrdlemisi madal hind ja kaasaskantav disain võimaldas süntesaatori laialdasemat kasutust kontsertidel ja muusika salvestamisel. Minimoogi on kasutanud ansamblid The Beatles, Pink Floyd, ABBA, The Bee Gees, Earth Wind and Fire jpt.